《题夫人石》
宋代·单庚金

造化斲出苍云骨，娉婷如人更奇突。
千秋独立日岭头，黛眉空翠含娇羞。
访诸故老不可识，或是当年望夫石。
当年望夫夫未归，山头化石空相忆。

作者简介：单庚金（一二三九～一三○五），字君范，剡（今浙江嵊县）人。度宗咸淳六年（一二七○）预两浙乡荐，以母丧不出。十年，就礼部别试见黜，随归剡源晦溪山中，自号晦溪处士。元大德九年卒，年六十七。事见《剡源文集》卷一六《单君范墓志铭》。